ڕۆماریۆ

ڕۆماریۆ دی سۆزا فاریا (لەدایکبووی ٢٩ی کانوونی دووەمی ١٩٦٦)، بە ڕۆماریۆ ناسراوە، سیاسەتوانێکی بەڕازیلییە، و یاریزانی پیشەگەری پێشووی تۆپی پێی بەڕازیلە. زیاتر لە ٧٠٠ گۆڵی تۆمارکردووە و یەکێکە لەو یاریزانە کەمانەی کە لانیکەم ١٠٠ گۆڵی بۆ سێ یانەی جیاواز تۆمارکردووە. بە یەکێک لە باشترین یاریزانە مێژوویەکانی تۆپی پێ دادەنرێت."The Joy of Six: Great finishers". The Guardian. 31 July 2009. Retrieved 19 November 2013 ڕۆماریۆ لە ساڵی ١٩٩٤ لە جامی جیھانی فیفا ڕۆڵی سەرەکی ھەبوو لە بردنەوەی نازناوەکە بۆ بەڕازیل و وەک باشترین یاریزانی پاڵەوانێتییەکە خەڵاتی تۆپی زێڕینی وەرگرت. ھەر لەو ساڵەدا وەک باشترین یاریزانی جیھان دەستنیشانکرا، لە ساڵی ٢٠٠٢ بۆ تیپی خەونەکانی جامی جیھانیی فیفا ھەڵبژێردرا، لە ساڵی ٢٠٠٤دا ناوی لە پێرستی فیفا ١٠٠ باشترین یاریزانە زیندووەکانی جیھاندا بوو

لەسەر ئاستی یانەکان، دوای ئەوەی پەرەی بە ژیانی وەرزشی سەرەتایی خۆی لە بەرازیل دا، ڕۆماریۆ لە ساڵی ١٩٨٨ ڕووی لە یانەی ئاییندھۆڤن کرد لە ھۆڵەندا. لە ماوەی پێنج وەرزی یاریکردنی لە یانەکە سێ جار بووە پاڵەوانی خولی نایابی ھۆڵەندا، و بە گشتی ١٦٥ گۆڵی لە ١٦٧ یاریدا تۆمارکردووە. لە ساڵی ١٩٩٣ ڕووی لە یانەی بارسێلۆنا کرد و بووە بەشێک لە " تیپی خەونەکان "ی یۆھان کرۆیف. لە وەرزی یەکەمی لالیگادا سەرکەوتنی بەدەستھێنا و بە تۆمارکردنی ٣٠ گۆڵ لە ٣٣ یاریدا بووە گۆڵکاری خولەکە. لە نیوەی دووەمی ژیانی وەرزشیدا ڕۆماریۆ یاری بۆ یانەکانی ناو شاری ڕیۆ دی جانیرۆی بەرازیل کردووە. لە ساڵی ٢٠٠٠ لەگەڵ ڤاسکۆ داگاما نازناوی خولی بەڕازیلی بەدەستھێنا و سێ جار گۆڵکاری خولەکە بوو. لە کۆتایی ژیانی وەرزشیدا بۆ ماوەیەکی کورتیش لە قەتەر و ئەمریکا و ئوسترالیا یاری کردووە.

ڕۆماریۆ بە تۆمارکردنی ٥٥گۆڵ لە ٧٠ یاریدا، چوارەم گۆڵکاری ھەڵبژاردەی بەڕازیلە، لە دوای پێلێ و نەیمار و ڕۆناڵدۆ."Romário de Souza Faria – Goals in International Matches". RSSSF. Retrieved 19 February 2021 لە پلەی سێیەمی لیستی گۆڵکارانی خولی بەڕازیل بە تۆمارکردنی ١٥٥ گۆڵ. نۆیەم گۆڵکاری مێژووی تۆپی پێیە و لە ١٠٠٢ یاری فەرمیدا ٧٨٤ گۆڵی تۆمارکردووە."Best Goalscorers All-Time (Official Matches)". RSSSF Archive. 25 September 2013.ڕۆماریۆ لە ساڵی ٢٠١٠ دەستی بە کاری سیاسی کردووە، کاتێک بە جێگری پارتی سۆسیالیستی بەڕازیل ھەڵبژێردرا. پاشان لە ساڵی ٢٠١٤ بە سیناتۆر ھەڵبژێردرا. لە ساڵی ٢٠١٧ حزبەکانی گۆڕی بۆ پۆدیمۆس و لە ساڵی ٢٠٢١ پەیوەندی بە پارتی لیبراڵەکانەوە کرد. دیارترین منداڵی ڕۆماریۆ دەندرێ فیلیپی فیگێرێدۆیە، کە شارەزای پەیوەندییە نێودەوڵەتییەکانە و وەک ڕاوێژکاری نێودەوڵەتی کاردەکات.

 سەرچاوەکان 

پۆل:ڕاھێنەری یاریزانەکان
پۆل:یاریزانانی تۆپی پێی دوور لە وڵات لە ویلایەتە یەکگرتووەکان
پۆل:یاریزانانی تۆپی پێی دوور لە وڵات لە قەتەر
پۆل:یاریزانانی تۆپی پێی دوور لە وڵات لە ئیسپانیا
پۆل:یاریزانانی تۆپی پێی دوور لە وڵات لە ھۆڵەندا
پۆل:یاریزانانی تۆپی پێی دوور لە وڵاتی بەڕازیلی
پۆل:فیفا ١٠٠
پۆل:براوەکانی باشترین یاریزانی تۆپی پێی جیھان
پۆل:یاریزانانی براوەی جامی جیھانیی فیفا
پۆل:یاریزانە براوەکانی کۆپا ئەمریکا
پۆل:یاریزانانی جامی کیشوەرەکانی ١٩٩٧
پۆل:یاریزانانی کۆپا ئەمریکای ١٩٩٧
پۆل:یاریزانانی جامی جیھانیی فیفای ١٩٩٤
پۆل:یاریزانانی جامی جیھانیی فیفای ١٩٩٠
پۆل:یاریزانانی کۆپا ئەمریکای ١٩٨٩
پۆل:یاریزانانی کۆپا ئەمریکای ١٩٨٧
پۆل:مێدالیاوەرگرانی ئۆڵمپیک لە تۆپی پێ
پۆل:مێدالیاوەرگرانی زێوی ئۆڵمپیکی بەڕازیلی
پۆل:یاریزانانی ھەڵبژاردەی تۆپی پێی بەڕازیل
پۆل:یاریزانانی یانەی تۆپی پێی ڤالێنسیا
پۆل:یاریزانانی یانەی بارسێلۆنا
پۆل:یاریزانانی لا لیگا
پۆل:زیندووان
پۆل:لەدایکبووانی ١٩٦٦